b'\n_START_ARTICLE_\nAnna Haaranen\n_START_PARAGRAPH_\nAnna Milka Dorothea Haaranen (s. 11. lokakuuta 1962 Harjavalta) on suomalainen n\xc3\xa4yttelij\xc3\xa4, joka on n\xc3\xa4ytellyt teatterissa ja monissa kotimaisissa elokuvissa. H\xc3\xa4net tunnetaan television Paavo ja Raili -sarjan Lissuna, joka uskoo ennustuksiin ja lukee \xe2\x80\x9dajatuksensa\xe2\x80\x9d korttien kautta. Haaranen n\xc3\xa4htiin 2016 vuonna draamasarjassa Korpelan kujanjuoksu, jossa h\xc3\xa4n n\xc3\xa4yttelee kieroa taloudenhoitaja Anitaa._NEWLINE_Haaranen on opiskellut Teatterikorkeakoulussa 1984\xe2\x80\x931988. H\xc3\xa4n n\xc3\xa4ytteli Tampereen Ty\xc3\xb6v\xc3\xa4en Teatterissa 1988\xe2\x80\x931995, sen j\xc3\xa4lkeen h\xc3\xa4n on n\xc3\xa4ytellyt freelancerina teattereille ja televisiossa._NEWLINE_Anna Haaranen on my\xc3\xb6s flamencotaiteilija. H\xc3\xa4n aloitti flamencon harrastuksensa 1978. Haaranen omistaa flamencotanssikoulu Carmenin keng\xc3\xa4n ja antaa flamenco-opetusta Tampereella, H\xc3\xa4meenlinnassa ja Lahdessa.'